Rekstur sóttkvíarhótela hefur kostað ríkið einn koma tvo milljarða króna. Þar af hefur matur fyrir hótelgesti kostað hundrað sextíu og fjóra milljónir króna.
Ríkið þarf að greiða einn komma tvo milljarða króna vegna sóttkvíarhótela. Langstærsti útgaldaliðurinn er leigan á hótelunum eða níu hundruð milljónir króna. Rúmlega þrjú hundruð manns dvelja núna á sóttkvíarhótelum.
Þetta kemur fram í skriflegu svari Sjúkratrygginga Íslands við fyrirspurn fréttastofu RÚV.
Kostnaður vegna sóttkvíarhótela var sex hundruð og fjórtán milljónir króna í fyrra og hann er sex hundruð tuttugu og átta milljónir það sem af er þessu ári. Samanlagt hefur því rúmlega einn komma tveir milljarðar króna komið í hlut ríkisins að greiða vegna sóttkvíarhótela. Í svari Sjúkratrygginga kemur fram að enn vanti þó talsvert af reikningum fyrir apíl og maí. Kostnaðurinn er sundurliðaður. Leiga á hótelum er langdýrust. Þannig er kostnaður vegna gistingar rétt tæpar níu hundruð milljónir króna. Matur fyrir gesti er hundrað sextíu og fjórar milljónir og Rauði krossinn hefur fengið hundrað fimmtíu og sjö milljónir króna. Þá kemur fram að ríkið þurfi einnig að greiða fyrir þrif þegar hótelrýmum verður skilað til eigenda sinna.
Núna dvelja um þrjú hundruð og þrjátíu manns á sóttkvíarhóteli. Þar er einungis fólk sem þarf að vera í fimm daga sóttkví. Ákveðið hefur verið að sóttkvíarhótelin verði opin út júlí að minnsta kosti. Enn er það þannig að fólk þarf hvorki að greiða fyrir mat né gistingu. Að auki eru fimmtíu manns í farsóttarhúsinu við Rauðarárstíg. Þar er fólk sem er annað hvort með veiruna eða hefur verið í námunda við smitað fólk.
Gylfi Þór Þorsteinson, forstöðumaður farsóttarhúsa, segir að alls hafi verið um sjö hundruð sýktir einstaklingar á sóttkvíarhótelunum og farsóttarhúsunum frá því faraldurinn braust út.
Rekstur sóttkvíarhótela hefur kostað ríkið einn koma tvo milljarða króna. Þar af hefur matur fyrir hótelgesti kostað hundrað sextíu og fjóra milljónir króna. 